बीजेपी लीडर का ये बेटा था गैंगरेप का मास्टरमाइंड, ऐसे दिया घटना को अंजाम

महासमुंद (छत्तीसगढ़)। बहुचर्चित बसना गैंगरेप केस के फरार आरोपी व बीजेपी नेता के बेटे प्रिंस सलूजा (23) को सोमवार को पास के सैल्डीह गांव से गिरफ्तार कर लिया। दूसरी ओर टीआई ने पीड़िता और मुख्य गवाह का नाम जाहिर कर नया बवाल खड़ा कर दिया है। थाना प्रभारी पर बदनाम करने की साजिश का आरोप लगाते हुए कार्रवाई की मांग की जा रही है। वीडियो बनाया...

- घटना 11 अक्टूबर को पिरदा जंगल में हुई थी।

- मायके आई महिला को आरोपी आधीरात घर से जबरन उठाकर जंगल में ले गए, वहां गैंगरेप कर उसका वीडियो बनाया और लहूलुहान हालत में जंगल में छोड़ दिया।

- सुबह बेहोशी की हालत में पड़ी महिला को देख लोगों ने हॉस्पिटल पहुंचाया।

- 13 अक्टूबर को तीन आरोपियों के खिलाफ गैंगरेप का मामला दर्ज किया गया।

- उसके बाद पुलिस ने घटना में इस्तेमाल की गई कार को बीजेपी बसना मंडल के पूर्व महामंत्री जसवंत सिंह सलूजा के घर से जब्त किया।

- 15 अक्टूबर को दो आरोपियों मोहम्मद अली खान और देवेंद्र चौधरी को भी गिरफ्तार कर लिया गया।

पुलिस पर आरोपी को बचाने का आरोप

- बयान में महिला ने तीनों को नामजद पहचानने की पुष्टि की, उसी आधार पर दो आरोपियों को हिरासत में लिया गया।

- मामले के तूल पकड़ने के बाद मुख्य आरोपी और भाजयुमो नेता प्रिंस सलूजा (24) का नाम पुलिस ने रविवार को उजागर किया।

- इस लेटतलीफी के कारण पीड़ित पक्ष के लोग पुलिस पर बीजेपी नेता के बेटे को बचाने का आरोप लगा रहे हैं।

- विपक्षी नेता भी सरकार की कार्यशैली पर सवाल उठाते हुए आरोपी के संरक्षण का आरोप लगा रहे थे।

रेपिस्ट की कोई पार्टी नहीं होती: सीएम

- तीसरे आरोपी के पकड़े जाने के बाद सीएम डॉ रमन सिंह ने विपक्ष के आरोपों पर तीखी प्रतिक्रिया दी।

- डॉ सिंह ने कहा- "अरेस्ट हो गया, अब किसलिए राजनीति? बाकी काम कानून को करने दीजिए।"

- "बलात्कार का काम जो भी करता है उससे ना तो जाति पूछना चाहिए ना दल पूछना चाहिए। सख्त कार्रवाई होनी चाहिए।"

आगे पढ़ें पुलिस ने पीड़िता का नाम जाहिर कर खड़ा किया बवाल...